लखनऊ। ग्राम पंचायत स्तर पर संचालित होने वाली विकास की योजनाओं में ग्राम रोजगार सेवक अहम कड़ी हैं लेकिन पिछले कई हफ्तों से रोजगार सेवक लगातार धरना-प्रदर्शन कर रहे हैं। रोजगार सेवकों का आरोप है कि कहीं एक साल से भत्ता नहीं मिला है तो कहीं दो साल। प्रदेश की राजधानी लखनऊ की बीकेटी तहसील में पिछले दिनों सामूहिक इस्तीफे भी थे तो बहराइच में ग्राम रोजगार सेवकों ने सीडीओ और मनरेगा समन्वयक को ज्ञापन दिया है। इन लोगों ने 5 फरवरी से विकास भवन में धरने का अल्टीमेटम दिया है।